cyanic-selkie/wikianc huggingface dataset:
স্রজান মিয়াইলোভিচ
প্রারম্ভিক জীবন
স্রজান মিয়াইলোভিচ ১৯৯৩ সালের ১০ই নভেম্বর তারিখে সার্বিয়া ও মন্টিনিগ্রোর পোজেগায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মিয়াইলোভিচ সার্বিয়া অনূর্ধ্ব-১৭, সার্বিয়া অনূর্ধ্ব-১৯ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৭ বছরে ২৭ ম্যাচে অংশগ্রহণ করেছেন।
স্পোর্ট লিসবোয়া বেনফিকা
স্পোর্ট লিসবোয়া বেনফিকা (শুধুমাত্র বেনফিকা নামে সুপরিচিত) হলো পর্তুগালের লিসবনে অবস্থিত একটি পেশাদার ফুটবল ক্লাব, যেটি পর্তুগাল ফুটবলের শীর্ষ স্তর প্রিমেইরা লিগায় প্রতিযোগিতা করে।
ফিফা শতাব্দীর শ্রেষ্ঠ ক্লাবের তালিকায় বেনফিকা দ্বাদশ স্থান অধিকার করেছে এবং আইএফএফএইচএস ২০শ শতাব্দীর শীর্ষ ২০০ ইউরোপীয় ক্লাবের তালিকায় ৯ম স্থান অধিকার করেছে। বর্তমানে বেনফিকা উয়েফার সর্বকালের ক্লাব র‌্যাঙ্কিংয়ে ৮ম স্থানে (১১ই মার্চ ২০২০ অনুযায়ী) এবং উয়েফা গুণাঙ্কে ২০তম স্থানে রয়েছে। বেনফিকা ইউরোপীয় কাপ / উয়েফা চ্যাম্পিয়নস লিগে দ্বিতীয় সর্বোচ্চ (৩৯) বার অংশগ্রহণ করেছে (২০১৯–২০ মৌসুম পর্যন্ত)। এই প্রতিযোগিতায়, তারা ১৯৬৫–৬৬ মৌসুমে, সর্বাধিক সামগ্রিক গোলের রেকর্ড অর্জন করেছে, যা বর্তমান পর্যন্ত বলবৎ রয়েছে।
এয়ার জিম্বাবুয়ে
এয়ার জিম্বাবুয়ে (প্রা) লিমিটেড জিম্বাবুয়ের একটি বিমান সংস্থা । হারারের আন্তর্জাতিক বিমানবন্দরে এই বিমানসংস্থার সদর দফতর অবস্থিত[২]। এই এয়ার লাইন্স হারারে থেকে জিম্বাবুয়ের সহিত দক্ষিণ আফ্রিকা, এশিয়া এবং লন্ডন গ্যাটউইকের মধ্যে সংযোগ প্রদান করে থাকে
ইতিহাস
এয়ার জিম্বাবুয়ে তার নামকরনের পূর্বে ১৯৬৪ সাল পর্যন্ত এয়ার রোডেশিয়া নামে দেশের ভেতর অভ্যন্তরীন রুটে ফ্লাইট পরিচালনা করতো, পরবর্তীতে ১৯৬৭ সালের ১লা সেপ্টেম্বর থেকে এয়ার জিম্বাবুয়ে নামে এটার কার্যক্রম শুরু করা হয়। উত্তরাধিকার সূত্রে এয়ার রোডেশিয়া এর বেশ কিছু সম্পদ অর্জন করে এয়ার জিম্বাবুয়ে যার ভেতর রয়েছে সেন্ট্রাল আফ্রিকান এয়ারওয়েজ করপোরেশন (সিএএসি) এর সদস্য পদ। আরো অর্জন করে বোয়িং ডিসি-৩ এবং দ্রুতগামী বিমান ভিস কাউট। ১৯৭৮ সালে অল্প সময়ের জন্য এয়ার জিম্বাবুয়ে রোডেশিয়া হিসেবে কার্যক্রম চালায়। ১৯৮০ সালে জিম্বাবুয়ে রিপাবলিক প্রতিষ্ঠার পর নবজন্ম হয়ে এয়ার জিম্বাবুয়ের যাত্রা শুরু হয়। দেশের স্বাধীনতা অর্জনের পূর্বেই এটি হারারের সাথে যোগাযোগ রক্ষা করেছিল দক্ষিণ আফ্রিকার দুবরান এবং জো বান সবাগ শহরের সাথে। লন্ডন-গ্যাট উহকোর সাথে ফ্লাইট চালু হয় ১৯৮০ সালের ২রা এপ্রিল। ১৯৮১ সালে দক্ষিণ এয়ার ওয়েজ থেকে একটি বোয়িং ৭০৭ লিজ নেয়। ৩ টি বোয়িং ৭০৭-৩২০ ক্রয় করেছিল লুফথান্স থেকে। একই সাথে ফ্রাংকফ্রুট সাথে ফ্লাইট চালু করা হয়। ১৯৮০ অর্থবছরে কোম্পানি ৩৩০,০০০ জিম্বাবুয়ে মুদ্রা (২২০,০০০ পাউন্ড) মুনাফা করে। ১৯৮০ সালে কোম্পানিটি জিম্বাবুয়ের একটি বিমান লিভাই অর্জন করে। ১৯৮২ সালে কোয়ান্টাস এর সহায়তায় কোয়ানটাস বোয়িং ৭৪৭ এসপি নিয়ে পার্থ এবং সিডনিতে ফ্লাইট চালু করে। একই সালের মে মাসে সরকার এয়ার জিম্বাবুয়ে অধিগ্রহণ করে ও আফ্রেট এয়ারের সাথে একীভূত হয়ে যায়। আফ্রেট এয়ার জিম্বাবুয়ে আইএটিএর (আইএটিএ) সদস্য পদ অর্জন করে। একই সাথে কোম্পানি তার আঞ্চলিক রুট সম্প্রসারণ করে  গাবোরন, লিংগাইয়ে, লুথাকা ও নাইরোবি পর্যন্ত। ১৯৮২ সালে সিদ্ধান্ত নেয়া হয় যে রোডেশিয়া তাদের রং পরিবর্তন করে জাতীয় রঙ্গে রঙ্গীন হবে।আভ্যন্তরীন রাস্তার বাইরে এটি হারারের সাথে বাফালু রেংগেট বুলাওয়ে, খয়েরু, হয়ানগ ন্যাশনাল পার্ক, মাসভিনগো এবং ভিক্টরিয়া ফলস এবং আঞ্চলিক ফ্লাইট ব্লান্টায়ার, দুরবান, গাবরান, জোহান সবারগ, লুফাকা এবং নাইরোবি পাশাপাশি আন্তর্জাতিক রুট এথেন্স, ফ্রাংকফ্রুট এবং লন্ডন ফ্লাইট পরিচালনা করতে থাকে। কোয়ান্টাস বোয়িং ৭৪৭ এম্পি দিয়ে হারারে-পার্থ-সিডনি রুট পরিচালিত হতো।মায়েরেস্ক থেকে লিজ নিয়ে বোয়িং ৭৩৭-২০০ ফেরত দেয়া হয় এবং ১৯৮৭ সালে জিএই ১৪৬-২০০ ক্রয় করা হয়।
ব্যবসায়িক ধারা
এ্যায়ার জিম্বাবুয়ে আনেক বছর ধরেই একটি লোকসান বহনকারী প্রতিষ্ঠান হিসাবে পরিগণিত হতো অনিয়মিত সেবা প্রদানের কারণে। যদিও বিমানসংস্থাটি ছিল সরকারী, তথাপি পরিপূর্ণ বাৎসরিক রিপোর্ট প্রকাশিত হয়নি অনেক দিন বরং সর্বশেষ যেবার অডিটেড এ্যানুয়াল রিপোর্ট প্রকাশিত হয়েছিল সেটা ছিল ১৯৯৮ সাল। তথাপি বিভিন্ন সূত্র থেকে পাওয়া তথ্য অনুযায়ী প্রতিষ্ঠানটি ২০১৩ সালে ৪৪.৮ মিলিয়ন ডলার লোকশান করেছিল।
ডিঅক্সিগুয়ানোসিন মনোফসফেট
ডিঅক্সিগুয়ানোসিন মনোফসফেট (সংক্ষেপে ডিজিএমপি বা dGMP), যা যুগ্ম বা কনজুগেট অম্ল ও কনজুগেট ক্ষার হিসেবে যথাক্রমে ডিঅক্সিনিলিক অ্যাসিড বা ডিঅক্সিগুয়ানাইলেট নামেও পরিচিত, হলো সাধারণ নিউক্লিক অ্যাসিড গুয়ানোসিন ট্রাইফসফেট (জিটিপি) থেকে উদ্ভূত একটি যৌগ, যেখানে নিউক্লিওটাইডের পেন্টোজ শর্করার ২' কার্বনের -OH (হাইড্রোক্সিল) মূলক শুধুমাত্র হাইড্রোজেন পরমাণু দ্বারা প্রতিস্থাপিত হয়েছে এবং এ কারণে যৌগের নাম হয় "ডিঅক্সি-" বা অক্সিজেনবিহীন। এটি ডিএনএ অণুর অন্যতম মনোমার হিসেবে ব্যবহৃত হয়।
সেলিন ট্রান
সেলিন ট্রান (জন্ম ৯ এপ্রিল ১৯৭৯) একজন ফরাসি অভিনেত্রী, লেখিকা, মার্শাল আর্টিস্ট, ব্লগার এবং প্রাক্তন পর্নোগ্রাফিক অভিনেত্রী, যিনি আগে কাতসুনি মঞ্চ নামে পরিচিত ছিলেন।  তিনি ২০০১ সালে তার প্রাপ্তবয়স্ক চলচ্চিত্র ক্যারিয়ার শুরু করেন, প্রথমে ফ্রান্সে, তারপর মার্কিন যুক্তরাষ্ট্রে কাজ করেন।
প্রাপ্তবয়স্ক কর্মজীবনে তিনি অসংখ্য পুরস্কার পেয়েছেন, বিশেষ করে এভিএন অ্যাওয়ার্ড ফর ফিমেল ফরেন পারফর্মার অফ দ্য ইয়ার যা তিনি তিনবার জিতেন।
তিনি ২০১৩ সালে পর্নোগ্রাফি থেকে অবসর নেন এবং তার আসল নামে মূলধারার বিনোদন কর্মজীবনে প্রবেশ করার জন্য ফ্রান্সে ফিরে আসেন। ট্রান ফরাসি কমেডি পর্ণ ইন দ্য হুড (২০১২), এবং কম্বোডীয় অ্যাকশন চলচ্চিত্র জেলব্রেক (২০১৭) এর মতো চলচ্চিত্রে উপস্থিত হয়েছেন। তিনি ২০১৮ সালে একটি আত্মজীবনী, নে দিস পাস কিউ তু এইমস কা, প্রকাশ করেছেন।
২০ নং ক্রোমোজোম (মানবদেহ)
২০ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ২০ নং ক্রোমোজোমে ৬৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত ডিএনএর ২ থেকে ২.৫০%। ২০০১ সালে এর বিন্যাস করা জোমাপ্ত হয় এবং সে ফলাফল অনুসারে ২০নং ক্রোমোজোমম ৫৯ মিলিয়ন ভিত্তি জোড়া ধারণ করে, এবং ইউক্রোম্যাটিক ডিএনএ-এর ৯৯% ধারণ করে। সেজোময় থেকে এই বিন্যাসকে ক্রমাগত পর্যবেক্ষণের পরে ২০নং ক্রোমোজোম ৬৩ মিলিয়ন ভিত্তি জোড়ায় হালনাগাদ হয়।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর নির্ভর করে ২০ নং ক্রোমোজোম ৮৯৭ অথবা ১০৬০টি জীন ধারণ করে।
গোসফান্দি জেলা
গোসফান্দি জেলা আফগানিস্তানের সারে পোল প্রদেশের একটি অন্যতম জেলা। ১৯৯০ এর দশকের তালেবানদের ক্ষমতায়নের পরবর্তী সময়ে জেলাটিতে পাঁচ বার গণহত্যার শিকার হয়েছিল যার মধ্যে প্রায় ৯৬ জনের প্রাণহানি হয়।
শিল্পী প্রতীপ মুন্সী
প্রতীপ মুন্সী ছিলেন বিংশ শতাব্দীর একজন প্রতিষ্ঠিত মাদার অফ পার্ল শিল্পী। বিংশ শতাব্দীর মাঝামাঝি থেকে শেষ ভাগে তাঁর কাকা অনুকূল চরণ মুন্সী প্রবর্তিত অতি নতুন ভারতীয় মাদার অফ পার্ল শিল্প-এর ক্ষেত্রে যে দু'জন শিল্পী তৎকালীন শিল্পজগতে বিশেষ সারা ফেলেছিলেন, তাঁরা হলেন প্রতীপ মুন্সী ও তাঁর জ্ঞাতিভ্রাতা মনু মুন্সী। তিনি কলকাতার বিখ্যাত মুন্সী পরিবারের মুর্শিদাবাদ শাখার সদস্য ছিলেন। চিরকুমার এই শিল্পী আমৃত্যু ছিলেন মুর্শিদাবাদ জেলার জগতাই গ্রামের বাসিন্দা। তাঁর মৃত্যুর পরে তাঁর জীবনের খণ্ডচিত্র অঙ্কন করেছেন প্রখ্যাত গবেষক ও লেখক শান্তনু ঘোষ, তাঁর 'মুন্সিয়ানায় চল্লিশ পুরুষ' বইতে।
শিল্পশিক্ষা
বাংলা তথা ভারতীয় মাদার অফ পার্ল শিল্পের অগ্রদূত শিল্পী অনুকূল চরণ মুন্সী তাঁদের চৌগাছি'র জমিদার বাড়িতে 'মাদার অফ পার্ল ফ্যাক্টরি' নামে এক কারখানা প্রতিষ্ঠা করে সেখানে বেশ কিছু কর্মচারীকে সঙ্গে নিয়ে মাদার অফ পার্ল শিল্পের চর্চা করতে শুরু করলে তিনি তাঁর দুই পুত্র অন্নদা মুন্সী ও মনু মুন্সী-কে মাদার অফ পার্ল শিল্পের পাঠ দিতে শুরু করলে তাঁর ভাইপো প্রতীপেরও ডাক এলো এই বিশেষ শিল্পচর্চায় সামিল হবার জন্যে। কাকা'র আদেশ মতো তিনিও তাঁর দুই জ্ঞাতিভাইয়ের সঙ্গে এই শিল্পের পাঠ নিতে শুরু করেন।
পরবর্তীতে, অন্নদা ভারতীয় বিজ্ঞাপন শিল্পের কিংবদন্তী শিল্পী হয়ে ওঠেন। আর, অন্যদিকে মনু ও প্রতীপ তাঁদের গুরু অনুকূল চরণ মুন্সী'র দেখানো পথেই হাঁটতে শুরু করেন এবং নিজ নিজ ক্ষেত্রে যথেষ্ট খ্যাতি অর্জন করেন।
উল্লেখযোগ্য শিল্পকর্ম
মুন্সী'র উল্লেখযোগ্য শিল্পকর্মগুলির মধ্যে অন্যতম হলো 'সমাধিস্থ বুদ্ধ' যা বাংলার শিল্পের আকাশে আলোড়ন সৃষ্টিকারী এক শিল্পকর্ম হিসেবে বিবেচিত হয়ে থাকে। কথিত আছে যে এই কাজটি করার সময়, তিনি বহু বিনিদ্র রজনী যাপন করেছেন শুধু এই চিন্তা করে যে বোধি লাভের পরে বুদ্ধর চোখ দুটি কেমন দেখতে হবে।
ইসমা বনিতা
মাল্টি-স্পটেড ফ্লিটার(বৈজ্ঞানিক নাম: Isma bonota (Cantlie & Norman, 1959)) 'হেসপারিডি' (Hespaeriidae) বা স্কিপারস (Skippers) গোত্র ও হেসপারিনি (Hesperiinae) উপ-গোত্রের অন্তর্ভুক্ত প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
ডেনমার্কে উন্মুক্ত প্রবেশাধিকার
ডান|থাম্ব| ডেনমার্ক, ১৯৯০-২০১৮ এ উন্মুক্ত প্রবেশাধিকার প্রকাশনাগুলির বৃদ্ধি ডান|থাম্ব| ডেনিশ বিভিন্ন সংগ্রহস্থল, ২০১৮এ উন্মুক্ত প্রবেশাধিকার প্রকাশনাগুলির সংখ্যা নব্বইয়ের দশক থেকে ডেনমার্কে পণ্ডিত্যপূর্ণ যোগাযোগের উন্মুক্ত প্রবেশাধিকার দ্রুত বৃদ্ধি পেয়েছে। অন্যান্য দেশের মতো সাধারণভাবে, উন্মুক্ত প্রবেশাধিকার প্রকাশনা ঐতিহ্যবাহী, কাগজ-ভিত্তিক, প্রাক- ইন্টারনেট প্রকাশের চেয়ে কম ব্যয়বহুল।
সংগ্রহস্থল এবং প্ল্যাটফর্ম
ডেনমার্কে ডিজিটাল উন্মুক্ত প্রবেশাধিকার সংগ্রহস্থলগুলিতে প্রচুর বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, তথ্য এবং অন্যান্য গবেষণা আউটপুট রয়েছে যা পড়া মুক্ত । ব্যক্তিগত স্ক্যান্ডিনেভিয়ার এইচপ্রিন্ট সংগ্রহশালা ২০০৮ সালে কলা, মানবিক এবং সামাজিক বিজ্ঞানের বিষয়বস্তুতে বিশেষীকরণ করে কাজ শুরু করে। ২০১৭ সালে, আরহাস বিশ্ববিদ্যালয় এসপিওএমএএন একটি মুক্ত বিজ্ঞান প্লাটফর্ম চালু করেছে।
নীতি
কোপেনহেগেন বিজনেস স্কুলের নেতৃবৃন্দ ডেনমার্কে প্রথম একটি উন্মুক্ত প্রবেশাধিকার ম্যান্ডেট গ্রহণ করতে ভোট দিয়েছিলেন।
২০১২ সালে ডেনমার্কের গবেষণার প্রধান পাবলিক আর্থিক সহায়তা দানকারীরা প্রয়োজনীয় অনুদানের জন্য নিবন্ধগুলি ডিজিটাল উন্মুক্ত প্রবেশাধিকার সংগ্রহস্থলে জমা করতে শুরু করে। ২০১৪ সালে, ডেনিশ গবেষণা মন্ত্রণালয় একটি জাতীয় নীতি তৈরি করেছে যা ২০২০ এর পরে প্রকাশিত সমস্ত পাবলিক তহবিল গবেষণার জন্য উন্মুক্ত প্রবেশাধিকারের প্রয়োজন হবে।
আরও পড়া
<templatestyles src="Module:Citation/CS1/styles.css">
টাপোরি
টাপোরি (टपोरी, ) একটি হিন্দি শব্দ, যার আক্ষরিক অর্থ "যাযাবর"। মুম্বইয়ের রাস্তার ঠগেরা সম্ভবত টাপোরিদের সবচেয়ে পরিচিত উদাহরণ। তাদের হিন্দি উপভাষা টাপোরি ভাষা নামে পরিচিত। তাদের পোশাক-পরিচ্ছদ টাপোরি স্টাইল নামে পরিচিত। অবশ্য রঙ্গতামাশার জন্য অনেকে টাপোরি সংস্কৃতিকে অনুসরণ করে। এটি বিভিন্ন বলিউড চলচ্চিত্রে পাওয়া যায়, যেমন: রঙ্গলীলা, গোলমাল এবং চশমে বুদ্দুর।
ভারতে পরিবর্তিত সামাজিক অবস্থার দরুন শিক্ষিত নিম্ন-মধ্যবিত্ত যুবকদের জন্য কাজের অভাব দেখা দিয়েছিল। ১৯৯০ ও ২০০০-এর দশকে ভারতীয় চলচ্চিত্রে এই ছাঁচের ব্যবহার প্রকৃত সামাজিক ঘটনার সঙ্গে জড়িত।
দামুকদিয়া মাধ্যমিক বিদ্যালয়
thumbnail|right|দামুকদিয়া মাধ্যমিক বিদ্যালয় thumbnail|right|বিদ্যালয় প্রাঙ্গণ দামুকদিয়া মাধ্যমিক বিদ্যালয়, কুষ্টিয়া জেলার ভেড়ামারা উপজেলার মোকারিমপুর ইউনিয়নের একটি মাধ্যমিক বিদ্যালয়।
ইতিহাস
ব্রিটিশ আমলে দামুকদিয়া মিডল ইংলিশ স্কুল নামে একটি স্কুল ছিল, যা প্রতিষ্ঠিত হয়েছিল ১৮৯৮ সালে। ঐ স্থানে ১৯৬১ ইং সনে প্রতিষ্ঠিত হয় আজকের দামুকদিয়া মাধ্যমিক বিদ্যালয়।
দ্য নর্থ ইস্ট টাইমস
দ্য নর্থ ইস্ট টাইমস হ'ল সিএ-সনদপ্রাপ্ত ভারতের উত্তর-পূর্বাঞ্চলে প্রকাশিত ইংরেজি দৈনিক পত্রিকা। এটি জিএল পাবলিকেশনস লিমিটেড ২ অক্টোবর ১৯৯০ সালে চালু করেছিল। দৈনিকের বর্তমান সঞ্চালনের পরিসংখ্যান ১,১৩,০০০।
দ্য কুইক অ্যান্ড দ্য ডেড (১৯৯৫-এর চলচ্চিত্র)
দ্য কুইক অ্যান্ড দ্য ডেড ১৯৯৫ সালে মুক্তিপ্রাপ্ত মার্কিন রোমাঞ্চকর পশ্চিমা ধাঁচের চলচ্চিত্র। সিমন মোরের চিত্রনাট্য চলচ্চিত্রটি পরিচালনা করেছেন স্যাম রেইমি। ছবিতে দেখা যায় এলেন নামে একজন নারী দ্য লেডি নাম নিয়ে জন হেরডের নিয়ন্ত্রিত শহরে আসে এবং তার পিতৃহত্যার প্রতিশোধ নিতে এক প্রতিযোগিতায় অংশ নেয়। এতে এলেন চরিত্রে অভিনয় করেছেন শ্যারন স্টোন ও হেরড চরিত্রে জিনি হেকম্যান। এছাড়া অন্যান্য চরিত্রে অভিনয় করেছেন রাসেল ক্রো, রবার্টস ব্লোজম, কেভিন কনওয়ে, ল্যান্স হেনরিকসেন, প্যাট হিঙ্গল, গ্যারি সিনিসে, লিওনার্দো ডিক্যাপ্রিও প্রমুখ।
এটি রাসেল ক্রো অভিনীত প্রথম মার্কিন চলচ্চিত্র ও উডি স্ট্রড অভিনীত শেষ চলচ্চিত্র (ছবিটি তাকে উৎসর্গ করা হয়) এবং রবার্টস ব্লোজম অভিনীত শেষ মুক্তিপ্রাপ্ত চলচ্চিত্র (২০১১ সালে মারা যান)।
কাহিনী সংক্ষেপ
আনুমানিক ১৮৮১ সালের দিকে দ্য লেডি নামে এক অজ্ঞাতনামা নারী ওল্ড ওয়েস্ট শহরে আসে এবং সেখানে আয়োজিত এক প্রতিযোগিতায় অংশগ্রহণ করে। প্রতিযোগিতার আয়োজন করে নগরপাল ও প্রাক্তন ডাকাত জন হেরড। সেখানে দ্য লেডির হেরডের সাবেক অনুচর ও বর্তমানে ধর্মপ্রচারক কোর্টের সাথে সাক্ষাৎ হয়। হেরড তাকে বন্দী করে এবং প্রতিযোগিতায় অংশগ্রহণে বাধ্য করে। সে রাতে লেডি কোর্টকে হেরডের লোকদের হাত থেকে বাঁচায়। এছাড়া লেডির দ্য কিড নামে এক দোকানির সাথে দেখা হয়। দ্য কিডের ধারণা হেরড তার বাবা এবং সে তাকে খুশি করার জন্য প্রতিযোগিতায় অংশ নেয়।
প্রতিযোগিতার প্রথম রাউন্ডে দ্য কিড এক সুইডিশ দ্রুতগতি সম্পন্ন এক প্রতিযোগী এবং কোর্ট দাম্ভিক এইস হ্যানলনকে হারায়। দ্য লেডিও তার এক পূর্ব শত্রুকে হারায় যাকে সে পূর্বে একবার মেরে চাকায় বেঁধে রেখে এসেছিল। কোর্টকে হেরড একটি বন্দুক কিনে দেয় এবং বলে দেন যেন তাকে একটির বেশি বুলেট না দেওয়া হয়, যাতে সে শহর ছেড়ে পালিয়ে যেতে না পারে। শেষ পর্যন্ত দ্য লেডি ও কোর্ট দুজন দুজনের সম্মুখীন হয়। কিন্তু তারা একে অপরের বিরুদ্ধে বন্দুক তাক করতে নারাজ হওয়ার হেরড তাদের দুজনকে মেরে ফেলার ভয় দেখায়। শেষ পর্যন্ত কোর্ট দ্য লেডিকে গুলি করে এবং ডাক্তার ওয়ালাশ তাকে মৃত ঘোষণা করে।
দ্য লেডিকে মৃত দেখে সে তৎক্ষণাৎ হেরডের সাথে প্রতিযোগিতায় অংশ নিতে চায়। কিন্তু হেরড তাকে পরের দিন সকালে তাদের মধ্যে প্রতিযোগিতা হবে বলে জানায়। সেই রাতে রাস্টি নামে হেরডের এক লোক কোর্টকে বেঁধে মারধোর করে এবং তার বন্দুক চালানোর হাত ভেঙ্গে দেয়। পরদিন সকালে কোর্টের হাতের অবস্থা দেখে রাস্টিকে শহর ছেড়ে চলে যেতে বলে। রাস্টি কোর্টকে বাম হাতে তার সাথে প্রতিযোগিতার আহ্বান জানায়, কোর্ট রাজি হয়। কিন্তু তার আগেই হেরড তাকে গুলি করে। এবার হেরড ও কোর্টের মধ্যে প্রতিযোগিতা শুরু হয়। এসময়ে দ্য লেডি শহরে আসে এবং সে তার আসল পরিচয় বলে এবং তার বাবার ব্যাজ হেরডের দিকে নিক্ষেপ করে। দ্য লেডি তার পিতৃহত্যার প্রতিশোধ নেয়ে এবং কোর্টকে শহরের মার্শাল পদদান করে শহর ছেড়ে যায়।
পরিচালনা
সনি পিকচার্স এন্টারটেইনমেন্ট ১৯৯৩ সালের মে মাসে সিমন মুরের কাছ থেকে কাহিনী স্বত্ব কিনে নেয় এবং জুলাই মাসে শ্যারন স্টোনকে প্রধান চরিত্রে অভিনয়ের প্রস্তাব দেয়। কারণ তিনি সহ-প্রযোজক হিসেবে চুক্তিবদ্ধ হন। তার পরিচালক পছন্দের সুযোগ থাকায় তিনি স্যাম রেইমিকে চলচ্চিত্রটি পরিচালনার প্রস্তাব দেন কারণ তার আর্মি অফ ডার্কনেস (১৯৯২) দেখে তিনি মুগ্ধ হয়েছিলেন। শ্যারন অন্য প্রযোজকদের বলেন যদি রেইমি পরিচালনা না করে তবে তিনি অভিনয় করবেন না। মুরও রেইমির দ্য এভিল ডেড দেখার পর রেইমিকে পরিচালনার সুযোগ দেওয়ার জন্য আগ্রহী ছিলেন।
চরিত্রায়ন
রাসেল ক্রো শুরুতে এই ছবির অন্য একটি চরিত্রের জন্য অডিশন দিয়েছিলেন। পরে শ্যারন স্তন তাকে প্রধান চরিত্রে অভিনয়ের জন্য বলেন। এ প্রসঙ্গে শ্যারন স্টোন বলেন যখন আমি রম্পার স্টম্পার (১৯৯২) দেখেছিলাম, আমি ভেবেছিলাম রাসেল শুধু আকর্ষণীয় ও প্রতিভাবানই নয়, সে অকুতভয়। আমার কাছে অকুতভয়রা খুবই আকর্ষণীয়। রেইমির কাছে ক্রো ছিল সাহসী ও চ্যালেঞ্জ গ্রহণ করতে প্রস্তুত এবং তাকে দেখে তিনি অ্যামেরিকার কাউবয়রা কেমন ছিল তা আন্দাজ করেন। রেইমির সাথে কাজ করার অভিজ্ঞতার সম্পর্কে ক্রো বলেন যে রেইমি চতুর্থ স্টুজ।
সনি পিকচার্স শ্যারনের পছন্দ নিয়ে দ্বিধান্বিত ছিল কারণ তখন ক্রো তেমন জনপ্রিয় মুখ ছিল না। জিনি হেকম্যান-এর হেরড চরিত্রের জন্য ট্রাইস্টার পিকচার্সকে শ্যুটিংয়ের স্থান পরিবর্তন করে ডুরাঙ্গো থেকে মেক্সিকোর অ্যারিজোনার টাকসনে নিতে হয়। স্যাম রকওয়েল দ্য কিড চরিত্রের জন্য অডিশন দিয়েছিল, কিন্তু পরে এই চরিত্রে অভিনয় করেন লিওনার্দো ডিক্যাপ্রিও. সনি পিকচার্স ডিক্যাপ্রিওর চরিত্রের ব্যাপারেও দ্বিধান্বিত ছিল। ফলে শ্যারন স্টোন নিজে ডিক্যাপ্রিওর পারিশ্রমিক দেওয়ার সিদ্ধান্ত নেয়।
চিত্রায়ন
চলচ্চিত্রটির চিত্রায়ন শুরু হয় ১৯৯৩ সালে অক্টোবর মাসে, কিন্তু রাসেল ক্রোর অস্ট্রেলিয়ায় আরেকটি ছবির কাজের জন্য কিছুদিন দেরী হয়। মূল চিত্রায়ন শুরু হয় ২১ নভেম্বর, ১৯৯৩ এবং শেষ হয় ২৭ ফেব্রুয়ারি, ১৯৯৪ চলচ্চিত্রটি ধারণ করা হয় অ্যারিজোনার ওল্ড টাকসন স্টুডিওজ এবং টাকসন থেকে ৪০ মাইল দক্ষিণপূর্বে মেসকালে। আবহাওয়াজনিত কারণে নির্মাণ কিছুদিন বন্ধও ছিল।
শ্যারন স্টোনের একটি অন্তরঙ্গ দৃশ্য যুক্তরাষ্ট্রে মুক্তি দেওয়ার আগে বাদ দেওয়া হয়। এই অভিনেত্রী/সহ-প্রযোজক মনে করেন এই দৃশ্যটি ছবিতে যে বাস্তবতা তুলে ধরা হয়েছে তার সাথে খাপ খায় নি। তবে তা হোম ভিডিওর জন্য রেখে দেওয়া হয়েছিল।
সঙ্গীত
চলচ্চিত্রের মৌলিক সঙ্গীত ভ্যারেস সারাবান্দের লেবেলে ১৯৯৫ সালে ১৪ ফেব্রুয়ারি প্রকাশ করা হয় গানের সুর ও সঙ্গীত পরিচালনা করেন অ্যালান সিলভেস্ট্রি ও মিক্সিং করেন ডেনিস এস. স্যান্ডস। কেনেথ কারমান ও থমাস ড্রেসচার সঙ্গীত সম্পাদনা করেন।
বক্স অফিস
দ্য কুইক অ্যান্ড দ্য ডেড যুক্তরাষ্ট্রে ১৯৯৫ সালের ১০ ফেব্রুয়ারি ২,১৫৮টি প্রেক্ষাগৃহে মুক্তি পায় এবং প্রথম সপ্তাহে $৬,৫১৫,৮৬১ আয় করে। ছবিটি মোট $১৮,৬৩৬,৫৩৭ আয় করে এবং বক্স অফিস বোম্ব বলে ঘোষিত হয়। সিমন মুর বলেন ছবিটি ইউরোপে মোটামুটি ব্যবসা করে।
সমালোচকদের প্রতিক্রিয়া
দ্য নিউ ইয়র্ক টাইমস-এর জেনেত মাসলিন শ্যারন স্টোনের অভিনয় এবং রেইমির পরিচালনার প্রশংসা করে বলেন, স্টোন রেইমির কৌশলকে সুন্দরভাবে রপ্ত করেছে এবং কাল্ট চলচ্চিত্র পরিচালক রেইমিও তার সেরাটা দিয়েছে। শিকাগো সান-টাইমস-এর রজার ইবার্ট ক্লিশেগুলো প্রকাশ করার জন্য ছবিটির সমালোচনা করেছেন কিন্তু রেইমির পরিচালনা ও দান্তে স্পিনোত্তির চিত্রগ্রহণের প্রশংসা করেছেন। সমালোচক ও রেইমির জীবনীকার বিল ওয়ারেন বলেন, এটি সার্জিও লিয়ন-এর ১৯৬০-এর দশকের স্পাগেটি ওয়েস্টার্ন-এর অনুরূপ বিষয়, পদ্ধতি ও আপীল নিয়ে নির্মাণের সতর্ক প্রচেষ্টা ছিল, বিশেষ করে ক্লিন্ট ইস্টউড অভিনীত ম্যান উইথ নো নেইম-এর মত। শিকাগো রিডার-এর জোনাথান রোসেনবাম বলেন "রেইমি সার্জিও লিয়নের মত চলচ্চিত্র নির্মাণ করতে চেয়েছিল এবং দ্য কুইক অ্যান্ড দ্য ডেড উপভোগ্য ছিল।" রোলিং স্টোন-এর পিটার ট্রেভারস বলেন যে দ্য কুইক অ্যান্ড দ্য ডেড বিখ্যাত পশ্চিমা ধাঁচের চলচ্চিত্রের সংকলন। রেইমি কৌশলটা ঠিক ধরতে পারলেও মূল বিষয়টা ধরতে পারেন নি।"
কারী মুহাম্মদ তৈয়ব
কারী মুহাম্মদ তৈয়ব কাসেমি (জন্ম: ১৮৯৭ - মৃত্যু: ১৭ জুলাই ১৯৮৩)  ভারতীয় ইসলামী চিন্তাবিদ।  দেওবন্দি একজন  ইসলামী পণ্ডিত ছিলেন। তিনি দারুল উলুম দেওবন্দের প্রতিষ্ঠাতা মুহাম্মদ কাসেম নানুতাবির দৌহিত্র । তিনি ১৯২৯ থেকে ১৯৮১ সাল পর্যন্ত দারুল উলুম দেওবন্দের মুহতামিম (উপাচার্য) ছিলেন।
প্রাথমিক জীবন এবং কর্মজীবন
হাকীমুল ইসলাম কারী মুহাম্মদ তৈয়ব কাসেমি রহ. ১৮৯৭ সালে জন্মগ্রহণ করেন। ১৯২৮ থেকে ১৯৮০ সাল পর্যন্ত তিনি বিশ্বখ্যাত মাদরাসা দারুল উলুম দেওবন্দের মুহতামিমের (উপাচার্য) দায়িত্ব পালন করেন। তার মেয়াদে দারুল উলুম দেওবন্দের অভূতপূর্ব অগ্রগতি দেখা গেছে। তিনি অল ইন্ডিয়া মুসলিম পার্সোনাল ল’ বোর্ড প্রতিষ্ঠা করেন এবং মৃত্যুর আগ পর্যন্ত নেতৃত্ব দেন।
দারুল উলুম (ওয়াকফ) দেওবন্দ
আরও দেখুন: দারুল উলুম দেওবন্দ
প্রকাশিত গ্রন্থ
হাকীমুল ইসলাম কারী মুহাম্মদ তৈয়ব কাসেমি রহ. বহু গ্রন্থ রচনা করেছেন। তার লেখা সব কটি বই বাংলা ও ইংরেজি সহ বিভিন্ন ভাষায় অনূদিত হয়েছে।
কয়েকটি উল্লেখযোগ্য গ্রন্থ:
কবিতা
কারী মুহাম্মদ তৈয়ব নবী মুহাম্মদকে উৎসর্গীকৃত কবিতা সহ উর্দুতে অনেক কবিতা লেখেছেন। উল্লেখযোগ্য নবী ই আকরাম শাফেঈ আজম, কুরাই একটি উল্লেখযোগ্য কাজ। তার কবিতার রচনাগুলি ইরফান-ই-আরিফ নামে একটি বই আকারে প্রকাশিত হয়েছে।
মৃত্যু
১৯৮৩ সালের ১৭ জুলাই ভারতের উত্তরপ্রদেশের সাহারানপুরের দেওবন্দে মারা যান। তার জানাজার ইমামতি করেন বড় ছেলে মাওলানা মুহম্মদ সালেম কাসেমি।
কোন্দাগাঁও জেলা
কোন্দাগাঁও জেলা হল ভারতের ছত্তিশগড়ের একটি প্রশাসনিক জেলা। ২০১২ সালের ২৪শে জানুয়ারী পূর্বতন বস্তার জেলার অংশ বিশেষ নিয়ে এই নতুন জেলাটি তৈরি করা হয়। জেলার সদরদফতর কোন্দাগাঁও। এই জেলা উপজাতিভুক্ত মানুষজনের নিজস্ব ঐতিহ্য - কাঁসা-পিতলের শিল্পের জন্যে বিখ্যাত। এছাড়া বিভিন্ন রকমের হস্তশিল্পের জন্যে এই অঞ্চল ছত্তিশগড়ের শিল্পশহর বলে পরিচিত।
জনমিতি
২০১১ সালের জনগণনা অনুসারে জেলার জনসংখ্যা ৫৭৮,৩৬৬ জন। জনসংখ্যার যথাক্রমে ৪.১৫% তফশিলী জাতি এবং ৭০.১% তফশিলী উপজাতি ভুক্ত মানুষ। ২০১১ সালের জনগণনার সময়ে জনসংখ্যার ৪২.৪৪% হালবি, ২৮.০৬% গোন্ডি, ২২.২১% ছত্তিশগড়ি , এবং ৩.৪০% জনগণ হিন্দি তাদের প্রথম ভাষা হিসেবে নিবন্ধন করেছিলেন
পর্যটন
সবুজ বনভূমি দ্বারা আচ্ছাদিত, কোন্দাগাঁও চূড়ান্ত প্রাকৃতিক সৌন্দর্য এবং দুর্দান্ত প্রত্নতত্ত্ব্র জন্যে বিখ্যাত। পর্যটনের উপযোগী কয়েকটি জলপ্রপাত, গুহা, উপত্যকা এবং প্রত্নতাত্ত্বিক সাইটগুলি হ'ল:
গীতা মাধুরী
গীতা মাধুরী সন্তি (২৪ আগস্ট ১৯৮৯) হলেন একজন ভারতীয় নেপথ্য সঙ্গীতশিল্পী ও ডাবিং শিল্পী। তিনি মূলত দক্ষিণ ভারতীয় চলচ্চিত্র শিল্পে কাজ করেন। নাচবুলে (২০০৮) চলচ্চিত্রের "নিন্নে নিন্নে" গানে কণ্ঠ দিয়ে তিনি পরিচিতি অর্জন করেন এবং এই গানের জন্য শ্রেষ্ঠ নারী নেপথ্য সঙ্গীতশিল্পী বিভাগে নন্দী পুরস্কার লাভ করেন। এছাড়া তিনি গুড মর্নিং (২০১২) চলচ্চিত্রের "যেদালো নাদিলাগা" গানে কণ্ঠ দিয়ে আরেকটি নন্দী পুরস্কার লাভ করেন। তিনি দুটি ফিল্মফেয়ার পুরস্কার দক্ষিণ, দুটি আইফা উৎসবম এবং একটি দক্ষিণ ভারতীয় আন্তর্জাতিক চলচ্চিত্র পুরস্কার অর্জন করেছেন। তিনি তেলুগু, তামিল, কন্নড়, মালয়ালম ও হিন্দি চলচ্চিত্রে এক হাজারের বেশি গান গেয়েছেন। তিনি স্টার মা চ্যানেলের সুপার সিঙ্গার অনুষ্ঠানে অংশগ্রহণ করেন এবং বিগ বস তেলুগু ২ অনুষ্ঠানের রানার আপ।
প্রারম্ভিক জীবন
গীতা মাধুরী সন্তি ১৯৮৯ সালের ২৪শে আগস্ট অন্ধ্রপ্রদেশ রাজ্যের পশ্চিম গোদাবরী জেলার পলাকল্লুতে জন্মগ্রহণ করেন। তার পিতা প্রভাকর শাস্ত্রী সন্তি একজন স্টেট ব্যাংক অব হায়দ্রাবাদের কর্মকর্তা ও মাতা লক্ষ্মী একজন গৃহিণী। মাধুরী তার পিতামাতার একমাত্র কন্যা। তার শৈশবে তারা পলাকল্লু থেকে হায়দ্রাবাদ চলে যান। সেখানে তিনি বনস্তলিপুরমের লয়োলায় পড়াশোনা করেন। শৈশব থেকেই তিনি গানের তালিম নেওয়া শুরু করেন। তার পিতামাতা শাস্ত্রীয় সঙ্গীতের প্রশিক্ষণের ব্যবস্থা করেন, প্রথমে কোচারলাকটা পদ্মাবতীর অধীনে। পরে তিনি হায়দ্রাবাদে কিরণ বেডওয়ার নিকট হিন্দুস্তানি শাস্ত্রীয় সংগীতের প্রশিক্ষণ নেন। দশম শ্রেণিতে পড়াকালীন তিনি লিটল মিউজিসিয়ান্স অকাদেমিতে রামাচারির অধীনে মৃদু সংগীতের তালিম নেন। উচ্চ মাধ্যমিকে পড়া অবস্থায় তিনি কলেজের অনুষ্ঠানে গান গাইতেন। তিনি তেলুগু চ্যানেল ইটিভির সঙ্গীত প্রতিযোগিতামূলক অনুষ্ঠান এসওয়াইই-এর সেমিফাইনালিস্ট।
কর্মজীবন
গীতার চলচ্চিত্রের নেপথ্য সঙ্গীতশিল্পী হিসেবে অভিষেক ঘটে কুলশেখরের প্রেমলেখা রস চলচ্চিত্রে গান গাওয়ার মধ্য দিয়ে। রামাচারি তাকে কুলশেখরের সাথে পরিচয় করিয়ে দেন। তার গাওয়া প্রথম গান ছিল লোকসঙ্গীত ধারার বাক্কা সিক্কিনা। এরপর তিনি খতরনাক, ওক্কাডুন্নাডু ও চিরুতা চলচ্চিত্রে গান পরিবেশন করেন। তিনি ২০০৮ সালে নাচবুলে চলচ্চিত্রের "নিন্নে নিন্নে" গানে কণ্ঠ দিয়ে জনপ্রিয়তা লাভ করেন এবং এই গানের জন্য শ্রেষ্ঠ নারী নেপথ্য সঙ্গীতশিল্পী বিভাগে নন্দী পুরস্কার লাভ করেন।
গীতা ২০১১ সালে তেলুগু ভাষার গোলিমার চলচ্চিত্রে "মাগালো" গানের জন্য শ্রেষ্ঠ তেলুগু নারী নেপথ্য সঙ্গীতশিল্পী বিভাগে ফিল্মফেয়ার পুরস্কার দক্ষিণ অর্জন করেন। তিনি গুড মর্নিং (২০১২) চলচ্চিত্রের "যেদালো নাদিলাগা" গানে কণ্ঠ দিয়ে তার দ্বিতীয় নন্দী পুরস্কার লাভ করেন। একই বছর তিনি কামেরমন গঙ্গতো রম্বাবু চলচ্চিত্রের "মেলিকালু" গানে কণ্ঠ দিয়ে শ্রেষ্ঠ তেলুগু নারী নেপথ্য সঙ্গীতশিল্পী বিভাগে দক্ষিণ ভারতীয় আন্তর্জাতিক চলচ্চিত্র পুরস্কার লাভ করেন।
২০১৫ সালে তিনি তেলুগু ভাষার ব্যবসাসফল চলচ্চিত্র বাহুবলী: দ্য বিগিনিং-এ "জীবনাধি" গানে কণ্ঠ দিয়ে শ্রেষ্ঠ তেলুগু নারী নেপথ্য সঙ্গীতশিল্পী বিভাগে ফিল্মফেয়ার পুরস্কার দক্ষিণ অর্জন করেন। ২০১৭ সালে তিনি জনতা গ্যারেজ চলচ্চিত্রের "পাক্কা লোকাল" গানে কণ্ঠ দিয়ে শ্রেষ্ঠ নারী নেপথ্য সঙ্গীতশিল্পী বিভাগে আইফা উৎসবম অর্জন করেন, এবং দক্ষিণ ভারতীয় আন্তর্জাতিক চলচ্চিত্র পুরস্কারের মনোনয়ন লাভ করেন।
২০১৯ সালে তিনি নভভু থপু রা চলচ্চিত্রে ঐশ্বর্যা, সুরেশ বব্বিলি ও রম্যা বেহারার সাথে "ররো ন সুরি" গান পরিবেশন করেন, গানটির গীত ও শিল্পীদের কণ্ঠ পরিবেশনা ইতিবাচক পর্যালোচনা লাভ করে। একই বছর তিনি প্রতি রজু পান্ডাজে চলচ্চিত্রে রাহুল সিপ্লিগুঞ্জের সাথে দ্বৈত গান "তাকিয়া তাকিয়া"-য় কণ্ঠ দেন। দ্য টাইমস অব ইন্ডিয়া-র এক পর্যালোচনায় বলা হয় যে সিল্পিগুঞ্জ ও গীতার কণ্ঠ হৃদয়গ্রাহী ছিল, কিন্তু কসরলা শ্যামের গীত ও থামন এস.-এর সঙ্গীত গড়পড়তা ছিল। এছাড়া তিনি অমিত ত্রিবেদীর সুরে আসন্ন চলচ্চিত্র দ্যাট ইজ মহালক্ষ্মী-তে তামান্না ভাটিয়ার উপর চিত্রায়িত "লন্ডন ডাকা ডোল" গানে কণ্ঠ দেন। এটি ২০১৪ সালের হিন্দি চলচ্চিত্র কুইন-এর "লন্ডন ঠুমাকদা" গানের তেলুগু সংস্করণ।
ব্যক্তিগত জীবন
গীতা ২০১৪ সালের ৯ই ফেব্রুয়ারি আনন্দ কৃষ্ণ নন্দুর সাথে বিবাহবন্ধনে আবদ্ধ হন। নন্দু একজন অভিনেতা, তিনি ১০০% লাভ চলচ্চিত্রে অভিনয় করে খ্যাতি অর্জন করেন। তাদের পরিচয় ঘটে স্বল্পদৈর্ঘ্য চলচ্চিত্র অদিতি-র সেটে। ২০১৯ সালের ৯ই আগস্ট তাদের কন্যা সন্তান জন্মগ্রহণ করে।
হোবার্ট হারিকেন্স
দি হোবার্ট হারিকেন্স অস্ট্রেলিয়ার তাসমানিয়ায় অবস্থিত একটি অস্ট্রেলিয়ান পেশাদার পুরুষদের টুয়েন্টি২০ ফ্র্যাঞ্চাইজি ক্রিকেট দল।তারা বিগ ব্যাশ লীগ নামে পরিচিত অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতায় অংশ নিয়েছে, এটি এমন একটি লীগ যেখানে অনেক আন্তর্জাতিক খেলোয়াড় প্রতিযোগিতা করে। তাদের দল হোবার্টকে প্রতিনিধিত্ব করে। হারিকেন্সেরা তাদের ঘরের ম্যাচগুলি ব্লুন্ডস্টোন এরিনাতে খেলে। হারিকেন্সেরা ক্রিকেটে বেগুনি পোশাক পরে।
বিবিএলে প্রতিষ্ঠার পর থেকে হারিকেনগুলির প্রতিনিধিত্ব করা সেরা কিছু খেলোয়াড় হলেন: ডার্সি শর্ট, ম্যাথু ওয়েড, টিম পেইন, বেন ম্যাকডার্মট, জর্জ বেইলি, ড্যানিয়েল ক্রিস্টিয়ান, জোফরা আর্চার যিনি বিবিএল০৭-তে হারিকেন্স দলের এক্স-ফ্যাক্টর ছিলেন, তিনি দ্রুত গতিতে বোলিং করেন, তিনি ছিলেন আসল উইকেট শিকারি এবং তার বোলিং ভ্যারিয়েশন সম্পর্কে দুর্দান্ত নির্ভুলতা ছিল।
বহিঃসংযোগ
Hobart Hurricanes
তালজাঙ্গা ইউনিয়ন
তালজাঙ্গা ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।
অবস্থান ও সীমানা
পশ্চিমে ময়মনসিংহ বিভাগের নান্দাইল উপজেলা, উত্তরে
রাউতি ইউনিয়ন, পূর্বে তাড়াইল-সাচাইল ইউনিয়ন, দক্ষিণ-পূর্বে করিমগঞ্জ উপজেলার গুজাদিয়া ইউনিয়ন, দক্ষিণে সদর উপজেলার নিলগঞ্জ ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
এমিলি ব্রাউনিং
এমিলি জেন ব্রাউনিং (Emily Jane Browning, জন্ম: ৭ ডিসেম্বর ১৯৮৮) একজন অস্ট্রেলিয়ান চলচ্চিত্র অভিনেত্রী, গায়ক এবং মডেল। প্রথম দিকের গোস্ট শিপ (২০০২) এবং নেদ কেলি (২০০৩) চলচ্চিত্রের পর, লিমনি স্নাইকেট'স অ্যা সিরিজ অব আনফরচুনেট ইভেন্টস (২০০৪) চলচ্চিত্রে ভায়োলেট বদলেয়ার যুগান্তকারী চরিত্রে অভিনয়ের জন্যে ২০০৫ সালে শ্রেষ্ঠ অভিনেত্রীর জন্যে এএফআই আন্তর্জাতিক পুরস্কার লাভ করেন। তিনি ভৌতিক চলচ্চিত্র দ্যা আনইনভেন্টেড (২০০৯), অ্যাকশন চলচ্চিত্র সুকার পাঞ্চ (২০১১), এবং স্বাধীন চলচ্চিত্র স্লিপিং বিউটি (২০১১) চলচ্চিত্রে অভিনয় করেন।
কর্মজীবন
ব্রাউনিংয়ের অভিনয়ে আত্মপ্রকাশ ঘটে ১৯৮৮ দ্যা ইকো অব থান্ডার হলমার্ক চ্যানেল চলচ্চিত্রের মাধ্যমে। অস্ট্রেলীয় চলচ্চিত্র এবং টেলিভিশন প্রযোজনার মধ্যে ২০০০-২০০২ ব্লু হিলারর্স এবং ২০০০-২০০২ সামথিং ইন দ্যা এয়ার টেলিভিশন ধারাবাহিকে অভিনয় করেন।
ব্যক্তিগত জীবন
ব্রাউনিং অস্ট্রেলীয় চলচ্চিত্র নির্মাতা গায় ফ্র্যাংকলিনের ঘনিষ্ঠ বন্ধু, যিনি গায়ক কিম্ব্রার মিউজিক ভিডিওর পরিচালনার জন্যে পরিচিত। ফ্র্যাংকলিন তার দ্বিতীয় স্বল্পদৈর্ঘ চলচ্চিত্র "মি বিউটিফুল"-এ ব্রাউনিংকে নেয়ার সিদ্ধান্ত নেন, একটি সাম্প্রতিক সাক্ষাৎকারে অনুযায়ী Onya পত্রিকা দিয়েছিলেন একটি এন্যা ম্যাগাজিনের সাম্প্রতিক সাক্ষাৎকার অনুযায়ী জানা যায়।
ব্রাউনিং এলথাম উচ্চ বিদ্যালয়ে তার শিক্ষা সম্পূর্ণ করার জন্যে অভিনয় থেকে বিরতি নেন, যেখানে তিনি নভেম্বর ২০০৬ সালে ভিক্টোরীয় সার্টিফিকেট অফ এডুকেশন পরীক্ষার ইতি টানেন।
ব্রাউনিং ২০১১ থেকে ইংরেজি অভিনেতা ম্যাক্স আইরনসের সাথে সম্পর্কে জড়িত ছিলেন, কিন্তু ২০১২ সালে সেই সম্পর্ক শেষ হয়েছে বলে এক প্রতিবেদনে জানা যায়।
পুরস্কার ও স্বীকৃতি
বিজয়: মনোনয়ন:
বানৌজা সাঙ্গু
বাংলাদেশ নৌবাহিনী জাহাজ (সংক্ষেপেঃ বানৌজা) সাঙ্গু বাংলাদেশ নৌবাহিনীর আইল্যান্ড-শ্রেনীর একটি উপকূলীয় টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
বানৌজা সাঙ্গু সেপ্টেম্বর ২০১১ সালে বঙ্গোপসাগরে মার্কিন নৌবাহিনীর সাথে ক্যারেট মহড়ায় অংশগ্রহণ করে। জাহাজটি এক বছর পরে ক্যারাট ২০১২-এও অংশ নেয়। এছাড়াও জাহাজটি ২০০৮ এবং ২০১৪ সালে ভারতের আন্দামান দ্বীপপুঞ্জে একটি দ্বিবার্ষিক বহুপাক্ষিক অনুশীলন মিলানে অংশগ্রহণ করে।
বৈশিষ্ট্য ও যান্ত্রিক কাঠামো
বানৌজা সাঙ্গু জাহাজটির দৈর্ঘ্য, প্রস্থ এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি  ক্ষমতা সম্পন্ন রাস্টন ১২আরকেসি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।
রণসজ্জা
বানৌজা সাঙ্গু জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
অচ্যুতানন্দ
সাধক অচ্যুতানন্দ দাস; (ওড়িয়া:-ଅଚ୍ୟୁତାନନ୍ଦ ଦାସ) বা মহাপুরুষ অচ্যুতানন্দ ১৬শ শতকে ভারতে উড়িষ্যার একজন কবি ও বৈষ্ণব সাধক ছিলেন। তিনি গোপাল গুরু নামে পরিচিত ছিলেন। তিনি অতী জনপ্রিয় গ্রন্থ ভবিষ্য মালিকা রচনা করেন। তাকে অতীত, বর্তমান ও ভবিষ্যৎ দেখার ক্ষমতা বলে মনে করা হতো । তিনি ছিলেন একজন বিশিষ্ট লেখক, এবং পাঁচ জনের একটি দলের একজন, যিনি সাধারণ মানুষের জন্য ওড়িয়া ভাষায় সংস্কৃত গ্রন্থগুলি অনুবাদ করে ওড়িশায় আধ্যাত্মিকতায় বিপ্লব ঘটিয়েছিলেন। তিনি ছিলেন আধ্যাত্মিকতা ও সাহিত্য পঞ্চসখার বিখ্যাত পাঁচ সাধকের একজন, যিনি উদরা দেশ (ওড়িশা) এর জনগণের জন্য ওডিয়াতে প্রাচীন হিন্দু সংস্কৃত গ্রন্থগুলি প্রতিলিপি করেছিলেন । শ্রী অচ্যুতানন্দ দাস পঞ্চসখার সবচেয়ে প্রসিদ্ধ লেখক ছিলেন। আধ্যাত্মিকতা, যোগব্যায়াম, আচার, বৌদ্ধ তন্ত্র, আয়ুর্বেদ (জীবনের বিজ্ঞান, দীর্ঘায়ু ও চিকিৎসা) এবং অন্যান্য বিভিন্ন বিজ্ঞান ও সামাজিক নিয়মনীতির মতো অনেক বিষয়ে তাঁর বিশাল জ্ঞানের জন্য তিনি মহাপুরুষ (একজন মহান ব্যক্তি) নামে পরিচিত। তিনি বিশ্বাস করতেন আধ্যাত্মিক জগতের ।
প্রারম্ভিক জীবন
অচ্যুতানন্দ একজন জনপ্রিয় ব্যক্তিত্ব হয়ে উঠার সাথে সাথে তার জীবনের অনেকটাই কিংবদন্তি হয়ে উঠতে শুরু করে। তিনি তার সময়ের সামাজিক পরিস্থিতি নিয়ে লিখেছেন এমন কয়েকজনের একজন হওয়ার জন্য বিখ্যাত এবং এটি একটি পাণ্ডিত্যপূর্ণ কারণ অনেকেই তার লেখা অধ্যয়ন করেন। তাঁর কবিতা প্রায়শই নিজের সম্পর্কে রহস্যময় ছিল এবং কোড বা উপমায় লেখা ছিল। মহাপুরুষ অচ্যুতানন্দ জন্মসূত্রে গোপাল (যাদব) বর্ণের অন্তর্গত ছিলেন। তার উপাধি দাস মানে ঈশ্বরের দাস।
জন্ম
অচ্যুতানন্দ "তিলকনা" নামে একটি গ্রামে জন্মগ্রহণ করেছিলেন, যেখানে মহানদীর দুটি শাখা, লুনা (লাবনা ধারা) এবং চিত্রোৎপালা বিভক্ত হয়েছিল, ওডিশার কটক জেলার একুশতম অঙ্কের সময় ( গজপতি (রাজা) পুরুষোত্তমার অঞ্চলের বছরদেবা।এটি বিভিন্ন পণ্ডিতদের দ্বারা ১৪৮০ থেকে ১৫০৫ সালের মধ্যে কোথাও বলে মনে করা হয়। তাঁর মা পদ্মাবতী, এবং তাঁর পিতা ছিলেন দীনবন্ধু খুন্তিয়া, এবং তাঁর পিতামহ গোপীনাথ মোহান্তী, পুরীর জগন্নাথ মন্দিরের একজন লেখক ছিলেন। তার মা জগন্নাথ মন্দিরের সামনের স্তম্ভে প্রার্থনা করার পর তার জন্ম হয়েছিল এবং তার বাবা স্বপ্ন দেখেছিলেন যে ঐশ্বরিক পাখি গরুড় তাকে একটি সন্তান এনেছে। কিংবদন্তীতে তাকে গরুড়ের অবতার বলে মনে করা হয়।তিনি কটকের নেমালো গ্রামে তার সমাধি ত্যাগ করেছিলেন।তার পূর্বসূরিরা হলেন মহন্ত গগানন্দ গোস্বামী, মহন্ত নিগমানন্দ গোস্বামী এবং অন্যান্য।
শিক্ষা
অচ্যুতানন্দের প্রাতিষ্ঠানিক শিক্ষা ছিল পুরীতে। এটি বেশিরভাগ গ্রন্থে একমত যে, সমসাময়িক অনেকের মতো, তিনি যৌবনে শ্রী চৈতন্য মহাপ্রভুর সাথে সাক্ষাত করেন এবং তাঁর কাছ থেকে মন্ত্র দীক্ষা নেন। এটা আলাদা করা গুরুত্বপূর্ণ যে তিনি একজন উৎকলীয় বৈষ্ণব (যার অর্থ ওড়িশা বৈষ্ণবধর্ম) ছিলেন, গৌড়ীয় বৈষ্ণব (যার অর্থ বাংলা বৈষ্ণবধর্ম) ছিলেন না। তিনি পঞ্চশাখার মধ্যে সর্বকনিষ্ঠ হয়েছিলেন, যারা সকলেই শ্রী চৈতন্য মহাপ্রভুর শিষ্য ছিলেন।
তোফায়েল আহমেদ (লক্ষ্মীপুরের বীর প্রতীক)
তোফায়েল আহমেদ (জন্ম: অজানা, মৃত্যু: ২০০২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
অচ্যুতানন্দ
পঞ্চসখা
অচ্যুতানন্দ ছিলেন বিখ্যাত পঞ্চশাখার অংশ ('পাঁচ বন্ধু'), যিনি ১৪৫০ থেকে ১৫৫০ খ্রিস্টাব্দের মধ্যে বসবাস করতেন। সমসাময়িক পাঁচজন সাধু - অচ্যুতানন্দ দাস, অনন্ত দাস, যশোবন্ত দাস, জগন্নাথ দাস এবং বলরাম দাস, বৈষ্ণব দর্শন, আধ্যাত্মবাদ এবং ওড়িশার সাহিত্যকে রূপ দিয়েছেন। দুটি গুরুত্বপূর্ণ কারণ পঞ্চসখকে অন্যান্য ভারতীয় হিন্দু সাধুদের থেকে আলাদা করে। তারাই প্রথম হিন্দু সংস্কৃত গ্রন্থগুলিকে স্থানীয় ভাষায় (ওড়িয়া) অনুবাদ করে সাধারণ মানুষের নাগালের মধ্যে নিয়ে যান। পঞ্চদশ শতাব্দীর মাঝামাঝিতে সরলা দাসের মহাভারতের অনুবাদের মাধ্যমে এটি করা হয়েছিল, তারপরে বলরাম দাসের জগমোহন রামায়ণ, জগনাথ দাসের ভাগবত পুরাণ এবং অচ্যুতানন্দ দাসের হরিবংসা। দ্বিতীয় দিকটি হল তাদের ওড়িয়া বৈষ্ণবধর্মের রূপ, যা ঈশ্বরকে "শূণ্য পুরুষ" হিসাবে এবং আত্মার প্রকৃতিকে পরমের মধ্যে মিশে যেতে সক্ষম হিসাবে দেখে। কিছু লেখক, যেমন এন.এন. ভাসু, ওড়িয়া বৈষ্ণবধর্মকে 'বৌদ্ধ-বৈষ্ণবধর্ম' হিসাবে চিত্রিত করেছেন, যেহেতু এটি রামানুজের বিষিতাদ্বৈত দর্শন (১১ শতক) গ্রহণ করে না, বা ১৬শ শতকের বাংলায় সৃষ্ট গোঁড়া গৌড়ীয় বৈষ্ণবধর্মকেও মেনে নেয় না। অন্যান্য পণ্ডিত, যেমন প্রভাত মুখার্জি, বৈষ্ণব দর্শনের বিভিন্ন প্রকারের সমর্থনকারী এই দাবিগুলিকে অস্বীকার করেছেন। পণ্ডিতরা মূল বৈষ্ণব আগম (পঞ্চরাত্র) থেকে পঞ্চসখের প্রভাব নিয়ে বিতর্ক করেন যখন অন্যরা সহজযান বৌদ্ধধর্ম এবং নাথসম্প্রদায়ে তাদের ধারণাগুলি উৎসর্গ করেন। সহজযান বৌদ্ধ এবং পঞ্চসখ উভয়ই বুদ্ধরূপে জগন্নাথের মূর্তিকে পূজা করত। যদিও পঞ্চসখরা জগন্নাথকে বিষ্ণুর অবতার রূপে দেখেছিল যেমনটি জগন্নাথ মন্দিরের প্রধান মণ্ডলে দশাবতার মূর্তিটিতে দেখা যায়।
তোফায়েল আহমেদ (লক্ষ্মীপুরের বীর প্রতীক)
জন্ম ও শিক্ষাজীবন
তোফায়েল আহমেদের জন্ম লক্ষ্মীপুর জেলার সদর উপজেলার মিরপুর গ্রামে। তার বাবার নাম বসিরউল্লাহ খান এবং মায়ের নাম আরেফাতুন নেছা। তার স্ত্রীর নাম আয়েশা খাতুন। তাদের সাত মেয়ে, দুই ছেলে।
অচ্যুতানন্দ
উৎকালীয়া বৈষ্ণবধর্ম
উৎকলীয় বৈষ্ণবধর্ম (কখনও কখনও ওড়িয়া বৈষ্ণবধর্মও বলা হয়) ১৫শ শতকে বর্তমান অবস্থায় বিকশিত হয়। পঞ্চসখের মতে, ভগবান জগন্নাথ হলেন 'পূর্ণ-ব্রহ্মা', এবং বিষ্ণুর সমস্ত অবতার তাঁর থেকে নির্গত হয় এবং শেষ পর্যন্ত তাঁর মধ্যে প্রবেশ করে। জগন্নাথ ভক্তি সম্প্রদায়ের প্রধান দেবতা ছিলেন। পঞ্চসখের প্রধান আদর্শ ছিল যে, ভক্ত হিসেবে তারা হবে বিশ্বস্ত, নম্র, বিদ্বান, নিঃস্বার্থ, সক্রিয়, পরোপকারী এবং স্নেহশীল। পঞ্চসখরা বর্ণপ্রথার বিরুদ্ধে ছিল, তারা সকল প্রাণীকে এক মনে করত। তারা সংস্কৃত ক্লাসিকগুলিকে স্থানীয় ভাষায়, ওডিয়ায় অনুবাদ করে। যে কেউ বৈষ্ণব, এমনকি মুসলমানও হতে পারে। শ্রী চৈতন্যের সময়ে, তাঁর অনুগামীরা যারা নদীয়া থেকে এসেছিলেন, যাকে পরে গৌড়ীয় নামে ডাকা হয়েছিল, তারা নিজেদেরকে উৎকলীয় বৈষ্ণবদের থেকে বড় বা শ্রেষ্ঠ মনে করছিলেন এবং তাদের অবজ্ঞা করছিলেন। তাই তাদের মধ্যে ঠান্ডা যুদ্ধ চলছিল। এটা জেনে শ্রী চৈতন্য উৎকলীয় বৈষ্ণবদের মর্যাদা বজায় রাখার জন্য জগন্নাথ দাসকে 'অতিবাদী' (মহান) উপাধিতে ভূষিত করেন। কিন্তু এতে কোনো সমাধান হয়নি, অন্যদিকে তাদের মধ্যে বিরোধের সৃষ্টি হয়েছে। অচ্যুতানন্দের বাসন চরিত গীতায়, এমনকি উৎকলীয় বৈষ্ণবদের প্রতি গৌড়ীয়দের আধুনিক কালের অবমাননাকর ভাষায়ও এই দুই দলের দ্বন্দ্ব স্পষ্ট।
তোফায়েল আহমেদ (লক্ষ্মীপুরের বীর প্রতীক)
কর্মজীবন
তোফায়েল আহমেদ চাকরি করতেন পাকিস্তান সেনাবাহিনীতে। ১৯৭১ সালের জানুয়ারি মাসে দ্বিতীয় ইস্ট বেঙ্গল রেজিমেন্ট থেকে বদলি হয়ে তিনি অষ্টম ইস্ট বেঙ্গল রেজিমেন্টের সি কোম্পানিতে যোগ দেন। এর অবস্থান ছিল চট্টগ্রামে। তখন তার পদবি ছিল নায়েব সুবেদার। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনর্গঠিত হয়ে জেড ফোর্সের অধীনে যুদ্ধ করেন।
ডোনাল্ড কক্স
ডোনাল্ড কক্স একজন তড়িৎ প্রকৌশলী এবং স্ট্যানফোর্ড বিশ্ববিদ্যালয় এর অধ্যাপক।
জীবনী
কক্স নেব্রাস্কা বিশ্ববিদ্যালয় থেকে তড়িৎ প্রকৌশলে ১৯৫৯ সালে বিএসসি এবং ১৯৬০ সালে এমএসসি ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬৭/১৯৬৮ সালে পিএইচডি ডিগ্রি অর্জন করেন। তিনি ১৯৬০ থেকে ১৯৬৩ সাল পর্যন্ত ওহিওর রাইট প্যাটার্সন বিমান ঘটিতে কমিউনিকেশন সিস্টেম ডিজাইন করেন। ১৯৬৮ থেকে ১৯৭৩ সাল বেল ল্যাবসের টেকনিকাল স্টাফের সদস্য হিসেবে কর্মরত ছিলেন। তিনি ১৯৮৪ থেকে ১৯৯৩ সাল পর্যন্ত বেল কমিউনিকেশন রিসার্চের নির্বাহী পরিচালক এবং রেডিও রিসার্চের ডিভিশন ম্যানেজার হিসেবে দায়িত্ব পালন করেন। তিনি ১৯৯৩ থেকে ২০১২ সাল পর্যন্ত  স্ট্যানফোর্ড বিশ্ববিদ্যালয় এ শিক্ষকতা করেন। তাঁর ১৯টি প্যাটেন্ট রয়েছে।
আবদুর রেজ্জাক খান
আবদুর রেজ্জাক খান (১৯০০―১৯৮৪) বাঙালি ব্রিটিশবিরোধী স্বাধীনতা সংগ্রামী, সাম্যবাদী বিপ্লবী ও রাজনীতিবিদ।
জন্ম
জন্ম জুন ১৯০০ খ্রিষ্টাব্দ। বাড়ি হাকিমপুর, অবিভক্ত ২৪ পরগনা।
স্বাধীনতা আন্দোলনে
আবদুর রেজ্জাক খানের পূর্বপুরুষেরা ওয়াহাবী আন্দোলনে র সাথে জড়িত ছিলেন। কিশোর বয়েস থেকেই বিপ্লবী রাজনীতিতে ঝোঁক ছিল। 'রেশমিরুমাল' দলের মুসলিম তরুনদের নিয়ে বিপ্লবী সংগঠন গড়ে তোলার চেষ্টা করেন। বিপিনবিহারী গঙ্গোপাধ্যায়ে র সংস্পর্শেও এসেছিলেন। অসহযোগ আন্দোলনে যোগ দিয়ে কারাবাস করেন। এই আন্দোলনে থাকলেও সশস্ত্র বিপ্লবীদের সাথে নিবিড় যোগাযোগ ছিল। মাস্টারদা সূর্য সেনে র নেতৃত্বে চট্টগ্রাম যুববিদ্রোহের সময় লুকিয়ে তাদের অস্ত্র যোগান দিতেন। একাজে বিপ্লবী শহীদ সন্তোষ কুমার মিত্র ছিলেন তার অন্যতম সাথী।
সাম্যবাদে আকর্ষণ
বিশের দশকের গোড়াতেই সমাজতান্ত্রিক মতবাদের প্রতি গভীর আগ্রহ জন্মে। ১৯২২ এ মুজফ্‌ফর আহ্‌মেদ, আবদুল হালিমের সাথে তার যোগাযোগ হয় । কমিউনিস্ট আন্তর্জাতিক দলিলেও তার নাম উল্লেখ আছে ।
শ্রমিক আন্দোলন
কমিউনিস্ট নেতা বঙ্কিম মুখার্জী র সাথে মেটিয়াবুরুজ- ব্যারাকপুর শিল্পাঞ্চলে ব্যাপক শ্রমিক আন্দোলনের প্রথম সারিতে ছিলেন আবদুর রেজ্জাক খান। ওয়ার্কার্স ও পেজান্ট পার্টির অন্যতম প্রতিষ্ঠাতাদের মধ্যে তার নাম উল্লেখ্য। ১৯২৯ এ আবদুল মোমিন প্রমুখদের সাথে বৃহৎ চটকল ধর্মঘটে নেতৃত্ব দান। ১৯৩০-৩৬ বিনা বিচারে কারারুদ্ধ থাকার সময় কমিউনিস্ট কনসলিডেশন গঠন। মুক্তি পেয়ে সারা ভারত কৃষান সভার কাজে যোগ দেন ও গ্রামে কৃষকদের মধ্যে কাজ করতে থাকেন ।
কমিউনিস্ট পার্টিতে
ভারতের কমিউনিস্ট পার্টি নিষিদ্ধ ঘোষিত হলে ১৯৪১ সালে বন্দী হন এবং ১৯৪৩ এ মুক্তি পান। স্বাধীন ভারতে পার্টি পূনরায় বে-আইনি ঘোষিত হয় এবং তিনি ১৯৪৮ থেকে ৫২ জেলবন্দী থাকেন ।
সংসদীয় রাজনীতি
১৯৬৩ সালে পার্টির পক্ষ থেকে রাজ্য সভার সদস্য মনোনীত হন এবং ১৯৬৯ খ্রিষ্টাব্দে হাসনাবাদ থেকে বিধানসভা তে নির্বাচিত হয়েছিলেন। পশ্চিমবঙ্গ দ্বিতীয় যুক্তফ্রন্ট মন্ত্রীসভার ত্রানমন্ত্রী ছিলেন তিনি।
মৃত্যু
২৮ জানুয়ারি ১৯৮৪ তার মৃত্যু হয়।
ধমতরি জেলা
ব্যুৎপত্তি
ধমতরী জেলার নামটি এসেছে "ধম্ম"+"তরাই" থেকে যার অর্থ ধর্মের উপত্যকা। ধম্ম শব্দের উল্লেখ থেকেই এই অঞ্চলের বৌদ্ধ প্রভাব সম্বন্ধে ধারণা করা যায়।
ভূগোল
রাজ্যের রাজধানী রায়পুর জেলা থেকে ৭৮ কিলোমিটার দূরে।
জাতীয় সড়ক - ৭ রায়পুর - বিজয়নগরম ( অন্ধ্র প্রদেশ ) ধম্তরী জেলা দিয়ে প্রবাহিত।
অর্থনীতি
ধমতরীর মূল কৃষিজ ফসল ধান এবং এখানে প্রায় ১৩৬টি রাইস মিল রয়েছে।
রবিশঙ্কর সাগর বাঁধ (গাঙ্গরেল বাঁধ) যা প্রায় ৫৭০ বর্গকিলোমিটার জমি সেচ দেয় এবং রাজ্য রাজধানী রায়পুরের নিরাপদ পানীয় জলের উত্সের মূল সরবরাহ ইউনিট হিসাবে কাজ করে। পাশাপাশি এখান থেকে ভিলাই ইস্পাত কারখানার জন্য জল সরবরাহ করা হয়। এখানে ১০ মেগাওয়াট এবং ১.২ মেগাওয়াটের দুটি জলবিদ্যুৎ কেন্দ্র স্থাপন করা হয়েছে।
১০ মেগাওয়াট শক্তিসম্পন্ন জল-বৈদ্যুতিক বিদ্যুৎ কেন্দ্রের কাজ চলছে এবং খুব শিগগিরই এটি সম্পন্ন হওয়ার সম্ভাবনা রয়েছে। ১৯১৪ সালে মাদামসিল্লিতে এশিয়ার প্রথম সাইফন বাঁধ নির্মিত হয়েছিল। মাদামসিল্লি, সন্ডুর বাঁধ ছাড়াও দুধওয়া বাঁধও বড় প্রকল্প।
ভৌগোলিক অঞ্চলের প্রায় ৫২ শতাংশ বনাঞ্চল দ্বারা আচ্ছাদিত। জেলার একটি গ্রীষ্মমণ্ডলীয় জলবায়ু রয়েছে।
জনসংখ্যার উপাত্ত
২০১১ সালের জনগণনা অনুসারে ধম্তরী জেলার জনসংখ্যা ৭৯৯,৭৮১ জন, যা প্রায় কমোরোস রাষ্ট্রের জনসংখ্যার সমান বা মার্কিন যুক্তরাষ্ট্রের দক্ষিণ ডাকোটা রাজ্যের জনসংখ্যার সমান। জনসংখ্যার বিচারে এটি ভারতের জেলাগুলির মধ্যে ৪৮৫ তম স্থান অধিকার করে (মোট 640 এর মধ্যে )। জেলাটির বর্গকিলোমিটারে জনসংখ্যার ঘনত্ব  ।  ২০০১ থেকে ২০১১-এর দশকে এর জনসংখ্যার বৃদ্ধির হার ছিল ১৩.১১%।  ধমতরীতে প্রতি ১০০০ পুরুষের জন্য ১ ০১০জন মহিলা রয়েছেন যা জাতীয় গড়ের থেকে অনেক উন্নত  এবং সাক্ষরতার হার ৭৮.৩৬%। জনসংখ্যার যথাক্রমে ৭.৩২% মানুষ তফশিলি জাতি ভুক্ত এবং ২৬% মানুষ তফশিলি উপজাতিভুক্ত। ভারতের ২০১১ সালের জনগণনার সময়ে, জেলার ৯২..৬৩% জনগণ ছত্তিশগড়ী এবং ৫.৩১% হিন্দি তাদের প্রথম ভাষা রূপে নিবন্ধন করেছিলেন।
জেলার তিনটি বিধানসভা আসনের মধ্যে সিহোয়া নির্বাচনী এলাকাটি জেলার জেলায় উল্লেখযোগ্য সংখ্যাগরিষ্ঠ জনগোষ্ঠী সহ ধামতরী ও কুরুদ আসনেও বেশিরভাগ জনসংখ্যার সমন্বয়ে সমগ্র জেলা জুড়ে সংখ্যাগরিষ্ঠ উপজাতির বাসিন্দা।
দনিয়া কলেজ
দনিয়া কলেজ যাত্রাবাড়ি ঢাকা   বাংলাদেশের একটি বেসরকারি কলেজ । এই কলেজটি "দনিয়া বিশ্ববিদ্যালয়  কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।
ইতিহাস
দনিয়া কলেজ একটি ঐতিহ্যবাহী শিক্ষাপ্রতিষ্ঠান । ঢাকা শহরের যাত্রাবাড়ির শনিরআঁখড়া এর ঢাকা চট্টগ্রাম মহাসড়কের পাশে অবস্থিত।  এই প্রতিষ্ঠান সন্ত্রাস রাজনীতি ও ধূমপান থেকে মুক্ত। ছাত্রদের একটি ভাল সংখ্যা প্রতি বছর ফলাফল কহতব্য তৈরি করছেন। দক্ষিণ ঢাকার অন্যতম বৃহৎ কলেজ হচ্ছে এই দনিয়া কলেজ। প্রায় ১২ হাজার  শিক্ষার্থী দেশের বিভিন্ন অঞ্চল থেকে এখান এসে পড়াশোনা করছে।  এই কলেজের রয়েছে নিজস্ব ক্যাম্পাস। রয়েছে শ্রেষ্ঠ ফলাফলের খেতাব। তাছাড়া একটা কলেজ পরিচালিত করার  জন্য আনুসাঙ্গিক যা যা প্রয়োজন সবই রয়েছে এই কলেজের।
ভর্তির যোগ্যতা
অনার্স কোর্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সি এবং এইচ.এস.সি উভয় পরীক্ষায় গড়ে জিপিএ ৪.০০ থাকতে হয়। আর মাস্টার্সের ভর্তি অনার্সের ফলাফলের উপর ভিত্তি করে নির্ধারিত হয়।
এইচ.এস.সি লেভেলে ভর্তি হওয়ার জন্য এস.এস.সি তে যথাক্রমে বিজ্ঞান বিভাগ জিপিএ ৪.২৫, ব্যবসায় শিক্ষা বিভাগ জিপিএ ৩.৭৫ ও মানবিক বিভাগ জিপিএ ৩.০ থাকতে হয়।
অবস্থান
দনিয়া কলেজ দনিয়া ইউনিয়ন পরিষদে অবস্থিত। এটি ঢাকার একটি সুনাম ধন্য কলেজ।
মিন উৎসব
মিন উৎসব ছিল একটি প্রাচীন মিশরীয় অনুষ্ঠান, যা আয়োজিত হত কোনও ফ্যারাওয়ের শাসনের অনুবর্তন উদ্‌যাপন করা হত। মিশরের প্রাক্‌-রাজবংশীয় যুগে এই উৎসবের সূচনা এবং উনবিংশ রাজবংশের ফ্যারাও দ্বিতীয় রামেসিসের রাজত্বকালেও এটি অত্যন্ত জনপ্রিয় ছিল। গ্রীষ্মের শেষ মাসে আয়োজিত এই উৎসবটি যুক্ত ছিল রাজার পূজার সঙ্গে। অনুষ্ঠানের হোতা ছিলেন রাজা স্বয়ং, তারপর তাঁর পত্নী, রাজপরিবার ও রাজ-দরবার। প্রাচীন মিশরীয় দেবতা মিনের গর্ভমন্দিরে প্রবেশের সময় ফ্যারাও নৈবেদ্য ও ধূপ নিয়ে যেতেন। তারপর দেবতার দণ্ডায়মান মূর্তিটি বাইশ জন পুরোহিত কর্তৃক একটি ঢালের উপর বসিয়ে মন্দিরের বাইরে আনা হত। দেবমূর্তির সামনে থাকত উপবিষ্ট ফ্যারাওয়ের দু'টি মূর্তি। মিনের মূর্তির সামনে একটি বিরাট আনুষ্ঠানিক শোভাযাত্রা বের হত, যাতে নৃত্যশিল্পী ও পুরোহিতেরাও অংশ নিতেন। এই শোভাযাত্রার সামনে একটি সাদা ষাঁড় সহ যেতেন রাজা স্বয়ং। ষাঁড়টির দুই শিং-এর মাঝখানে একটি সৌরচাকতি পরানো থাকত। দেবমূর্তিটি শোভাযাত্রার শেষপ্রান্তে পৌঁছালে ফ্যারাও মূর্তির সামনে বলি প্রদান করতেন। উৎসবের শেষে ফ্যারাওকে উর্বরতার প্রতীক-স্বরূপ একগুচ্ছ খাদ্যশস্য প্রদান করা হত।
চন্দ্রলেখা (নৃত্যশিল্পী)
চন্দ্রলেখা প্রভুদাস প্যাটেল (৬ই ডিসেম্বর ১৯২৮ – ৩০শে ডিসেম্বর ২০০৬), যিনি সাধারণভাবে শুধু চন্দ্রলেখা নামেই পরিচিত, তিনি ভারতের একজন নৃত্যশিল্পী এবং নৃত্য পরিচালক ছিলেন। তিনি ছিলেন ভারতের প্রথম উপ-প্রধানমন্ত্রী বল্লভভাই পটেলের ভাইঝি। ভরতনাট্যমের সাথে যোগাসন এবং কালারিপায়াত্তুর মতো মার্শাল নৃত্যকলার মিশ্রণ ঘটিয়ে তিনি এক বিশেষ ধরনের নৃত্য পরিবেশনার প্রতিপাদক ছিলেন।
২০০৪ সালে, তিনি ভারতের সঙ্গীত, নৃত্য ও নাটক জাতীয় একাডেমী, সঙ্গীত নাটক অকাদেমির সর্বোচ্চ পুরস্কারে ভূষিত হন, তাঁকে সঙ্গীত নাটক অকাদেমি ফেলোশিপ দেওয়া হয়েছিল।
প্রাথমিক জীবন এবং শিক্ষা
তিনি মহারাষ্ট্রের ওয়াদায় জন্মগ্রহণ করেন। তাঁর বাবা ছিলেন একজন অজ্ঞেয়বাদী ডাক্তার এবং মা একজন ধর্মপ্রাণ হিন্দু। তিনি নিজের শৈশব কাটিয়েছেন জন্মভূমি গুজরাত এবং মহারাষ্ট্রে।
কর্মজীবন
উচ্চ বিদ্যালয় শেষ করার পর, চন্দ্রলেখা আইন অধ্যয়ন শুরু করেন, কিন্তু নাচ শেখার জন্য মাঝপথেই পড়াশোনা ছেড়ে দেন। তিনি দাসি আট্টম দিয়ে নৃত্য শুরু করেছিলেন, এটি দক্ষিণ ভারতের মন্দিরের নর্তকীদের দ্বারা অনুশীলন করা নৃত্যের একটি রূপ। এলাপ্পা পিল্লাই ছিলেন তাঁর শিক্ষাগুরু। তিনি নৃত্য শিক্ষার ক্ষেত্রে বালাসরস্বতী এবং রুক্মিণী দেবী অরুণ্ডেল দ্বারাও প্রভাবিত ছিলেন, কিন্তু তাঁর নৃত্য পরিচালনা থেকে বোঝা যায় যে তিনি প্রথম গুরুর দ্বারা বেশি প্রভাবিত ছিলেন। যদিও চন্দ্রলেখা তাঁর প্রাথমিক প্রশিক্ষণ ভরতনাট্যমেই পেয়েছিলেন, পরে তিনি নিজের মনোযোগ পরিবর্তন করে নিয়ে যান উত্তর-আধুনিক ফিউশন নৃত্যের দিকে, যেখানে কালারিপায়াত্তুর মতো মার্শাল কলা এবং পরিবেশন শিল্পকলার মতো উপাদানগুলি রয়েছে।
পুরস্কার এবং স্বীকৃতি
১৯৯১ সালে তিনি সৃজনশীল নৃত্যের জন্য সংগীত নাটক অকাদেমি পুরস্কার পুরস্কার পেয়েছিলেন। ২০০৩ - ২০০৪ সালে তিনি কালিদাস সম্মানে ভূষিত হন। ২০০৪ সালে তিনি সঙ্গীত নাটক অকাদেমি ফেলোশিপ প্রাপ্ত হন।
গ্রন্থপঞ্জী
রুস্তম বরুচা। চন্দ্রলেখা: ওম্যান, ডান্স, রেজিস্টেন্স। ইণ্ডাস। নতুন দিল্লি: ১৯৯৫। ISBN 81-7223-168-7
শ্রেষ্ঠ নবাগত অভিনেতা বিভাগে স্ক্রিন পুরস্কার
শ্রেষ্ঠ নবাগত অভিনেতা বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ নবাগত অভিনেতার জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। ১৯৯৬ থেকে ২০১০ পর্যন্ত এই পুরস্কারের নাম ছিল শ্রেষ্ঠ সম্ভাবনাময় নবাগত অভিনেতা বিভাগে স্ক্রিন পুরস্কার। পরবর্তীতে বর্তমান নামে এই পুরস্কার প্রদান করা হচ্ছে।
পঞ্চদেবতা পূজা
পঞ্চদেবতা পূজা বা পঞ্চায়তন পূজা হল হিন্দুধর্মের স্মার্ত সম্প্রদায়ের একটি পূজার পদ্ধতি। কথিত আছে, অষ্টম শতাব্দীর হিন্দু দার্শনিক আদি শঙ্কর পঞ্চদেবতা পূজার প্রবর্তন করেন। এই পদ্ধতিতে পাঁচ দেবতার পূজা হয়: গণেশ, শিব, সূর্য, বিষ্ণু ও দুর্গা। স্মার্ত পারিবারিক নিয়ম অনুসারে, এই পঞ্চদেবতার একজন থাকেন কেন্দ্রে এবং বাকিরা কেন্দ্রীয় দেবতাকে ঘিরে থাকেন। ছোটো মূর্তি বা পাঁচ ধরনের বিশেষ পাথরে বা মাটিতে আঁকা বিশেষ চিত্রে (যন্ত্র) পঞ্চদেবতার পূজা হয়। পঞ্চদেবতার একজনের মূর্তি বা প্রতীক পূজকের ইষ্টদেবতা রূপে কেন্দ্রে থাকে। অন্যরা তাকে ঘিরে থাকে।
স্মার্তরা এই পঞ্চদেবতাকে পৃথক দেবতা হিসেবে না দেখে একই সগুণ ব্রহ্মের পাঁচটি রূপভেদ মনে করেন। স্মার্ত মন্দিরগুলির গর্ভগৃহে পঞ্চদেবতা পূজার জন্য বিশেষ আসন দেখা যায়। উদাসী সম্প্রদায়ও পঞ্চদেবতা পূজা করে।
দি স্টার-স্প্যাঙ্গল্ড ব্যানার
দি স্টার স্প্যাঙ্গল্ড ব্যানার (The Star-Spangled Banner; উচ্চারণ: দ্য্ স্টার্ স্প্যাংগল্ড্ ব্যানার্; তারকাখচিত ফলক) হলো মার্কিন যুক্তরাষ্ট্রের জাতীয় সঙ্গীত। গানটির চরণসমূহ এসেছে ১৮১৪ সালের ১৪ সেপ্টেম্বরে ৩৫ বছর বয়সী এক মার্কিন আইনজীবী ও অপেশাদার কবি ফ্রান্সিস স্কট কী এর লেখা "Defense of Fort M'Henry" নামক এক ইংরেজি কাব্য থেকে। তিনি ১৮১২-এর সংগ্রামের বাল্টিমোরের যুদ্ধে ম্যারিল্যান্ডের ফোর্ট ম্যাকহেনরি দুর্গে রাজকীয় নৌবাহিনীর ব্রিটিশ জাহাজ কর্তৃৃক বোমাবর্ষণকে প্রত্যক্ষ করে এই কাব্যটি রচনা করেন। যুদ্ধে মার্কিন বাহিনীর বিজয়ের পর ফোর্ট ম্যাকহেনরিতে ১৫টি তারকাখচিত ও ১৫টি ডোরাকাটা একটি সুবিশাল মার্কিন পতাকা উত্তোলন করা হয়, যা "স্টার স্প্যাঙ্গল্ড ব্যানার" নামে পরিচিত। ফ্রান্সিস স্কট কী এই পতাকাটির নাম থেকে কাব্যটির নাম রাখেন স্টার স্প্যাঙ্গল্ড ব্যানার, যা আজ মার্কিন যুক্তরাষ্ট্রের জাতীয় সঙ্গীত।
কবিতাটির সুর নেওয়া হয়েছিল জন স্ট্যাফোর্ড স্মিথ-এর লণ্ডনের একটি পুরুষের সামাজিক ক্লাব অ্যানাক্রেনোটিক সমাজ-এর জন্য লেখা একটি বিখ্যাত ব্রিটিশ গানের থেকে। "To Anacreon in Heaven" (or "The Anacreontic Song") গানটি ভিন্ন ভিন্ন লেখায় ইতোমধ্যেই আমেরিকায় জনপ্রিয় ছিল। পরবর্তীকালে এই সুরেই লেখা আরেকটি গান "দ্য স্টার স্প্যাঙ্গল্ড ব্যানার", শীঘ্রই একটি খ্যাতনামা মার্কিন দেশাত্মবোধক গান হয়ে ওঠে। ১৯টি সেমিটোনের রেঞ্জ থাকা গানটি গাওয়া খুব কঠিন ছিল বলে পরিচিত ছিল। কবিতাটিতে ৪টি স্তবক থাকলেও, সাধারণত শুধু প্রথমটিই গাওয়া হয়।
"দ্য স্টার স্প্যাঙ্গল্ড ব্যানার" কবিতাটি ১৮৮৯ খ্রিস্টাব্দে মার্কিন নৌবাহিনী দ্বারা, এবং ১৯১৬ খ্রিস্টাব্দে তদানীং মার্কিন রাষ্ট্রপতি উড্রো উইলসন দ্বারা সরকারী ব্যবহারের জন্য স্বীকৃতি দেওয়া হয়। এবং ১৯৩১ সালের ৩ মার্চে তৎকালীন মার্কিন রাষ্ট্রপতি হার্বার্ট হুভার কর্তৃক স্বাক্ষরিত একটি কংগ্রেসীয় অনুবন্ধের (46 Stat. 1508, codified at 36 U.S.C. § 301) সাহায্যে এটিকে জাতীয় সঙ্গীত বানানো হয়।
১৯৩১ সালের পূর্বে, অন্যান্য গানগুলি মার্কিন আমলাবর্গের স্তুতি হিসাবে ব্যবহৃত হত। ১৯ শতকের বেশিরভাগ দাপ্তরিক অনুষ্ঠানে জয় কলম্বিয়া গানটি প্রাগুক্ত উদ্দেশ্য সিদ্ধ করেছিল। "My Country, 'Tis of Thee" গানটিও দে ফাক্তো জাতীয় সঙ্গীত হিসাবে পরিবেশিত হত ; এই গানটির সুর যুক্তরাজ্যের জাতীয় সঙ্গীত "গড সেইভ দ্য কুইন" এর সুরের মতন ছিল। ১৮১২-এর সংগ্রাম এবং তার পরবর্তী যুদ্ধের ফলস্বরূপ আরও অন্যান্য গান সর্বজনীন অনুষ্ঠানে জনপ্রিয়তার দিক দিয়ে প্রতিযোগিতায় আসে। যেগুলোর মধ্যে "America the Beautiful" গানটি ১৯৩১ সালের পূর্বাবধি মার্কিন যুক্তরাষ্ট্রের জাতীয় সঙ্গীতের প্রার্থী হিসাবে বিবেচিত হত।
নেদারল্যান্ডসে উন্মুক্ত প্রবেশাধিকার
ডান|থাম্ব| নেদারল্যান্ডসে উন্মুক্ত প্রবেশাধিকার প্রকাশনাগুলির বিকাশ, ১৯৯০-২০১৮ উন্মুক্ত প্রবেশাধিকার ফর্মে প্রকাশিত নেদারল্যান্ডসের বিদ্বান যোগাযোগটি জাতীয় একাডেমিক গবেষণা এবং সহযোগিতা সম্পর্কিত তথ্য সিস্টেম (এনএআরসিআইএস) নামক ওয়েব পোর্টাল দ্বারা পরিচালিত। ওয়েব পোর্টালটি ২০০৪ সালে নেদারল্যান্ডস অর্গানাইজেশন ফর সায়েন্টিফিক রিসার্চ এবং রয়্যাল নেদারল্যান্ড একাডেমি অফ আর্টস অ্যান্ড সায়েন্সেস কর্তৃক দ্বারা বিকশিত করা হয়েছিল
ব্রিল পাবলিশার্স, নেদারল্যান্ডসের জাতীয় গ্রন্থাগার, ওএপিইএন ফাউন্ডেশন, স্টিচিং ফেয়ার ওপেন অ্যাক্সেস অ্যালায়েন্স, উট্রেচট বিশ্ববিদ্যালয় গ্রন্থাগার এবং ভিইউ বিশ্ববিদ্যালয় আমস্টারডাম লাইব্রেরি ওপেন অ্যাক্সেস স্কলারালি পাবলিশার্স অ্যাসোসিয়েশনের অন্তর্ভুক্ত।
নীতি
ডাচ সরকার উচ্চাভিলাষে কণ্ঠ দিয়েছিল যে ২০১৯ এর মধ্যে ডাচ গবেষণা বিশ্ববিদ্যালয়গুলি থেকে ৬০% প্রকাশনা উন্মুক্ত প্রবেশাধিকার হিসাবে প্রকাশ করা উচিত এবং ২০২৪ সালের মধ্যে এটি ১০০% হওয়া উচিত।  প্রকাশকদের সাথে বড় চুক্তি নিয়ে আলোচনা করছে, যেখানে ডাচ লেখকদের জন্য মুক্ত প্রবেশাধিকার প্রকাশনার অতিরিক্ত চার্জ রয়েছে।
সংগ্রহস্থল
নেদারল্যান্ডসে ডিজিটাল উন্মুক্ত প্রবেশাধিকার সংগ্রস্থলগুলিতে প্রায় ৩৬টি বৃত্তি রয়েছে।
আরো দেখুন
ডান|থাম্ব| বিভিন্ন ডাচ সংগ্রহশালা, ২০১৮ এ উন্মুক্ত প্রবেশাধিকার প্রকাশনাগুলির সংখ্যা
টাঙ্গাইল-১
টাঙ্গাইল-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩০নং আসন।
সীমানা
টাঙ্গাইল-১ আসনটি টাঙ্গাইল জেলার মধুপুর উপজেলা ও ধনবাড়ী উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুর রাজ্জাক বিনা প্রতিদ্বন্দ্বিতায় নির্বাচিত হন।
এম. সাখাওয়াত হোসেন
ব্রিগেডিয়ার জেনারেল এম সাখাওয়াত হোসেন একজন বাংলাদেশী সামরিক ব্যক্তিত্ব, বুদ্ধিজীবী, লেখক ও বাংলাদেশের সাবেক নির্বাচন কমিশনার। তিনি ২০০৭ - ২০১২ সাল পর্যন্ত বাংলাদেশ নির্বাচন কমিশনের কমিশনার ছিলেন। তিনি বাংলাদেশ সেনাবাহিনীর একজন অবসর প্রাপ্ত ব্রিগেডিয়ার জেনারেল। তিনি বিভিন্ন দেশী ও বিদেশী পত্রিকায় কলাম লেখেন। তাছাডা তিনি ২০টির অধিক বই লিখেছেন।
প্রাথমিক জীবন
সাখাওয়াত হোসেন ১৯৪৮ সালের ১লা ফেব্রুয়ারি বাংলাদেশের বরিশাল জেলায় জন্মগ্রহণ করেন। তেজগাঁও সরকারি প্রাথমিক বিদ্যালয়ে প্রাথমিক শিক্ষা শুরু করেন। তিনি করাচি থেকে ১৯৬৩ সালে এসএসসি ও ১৯৬৫ সালে করাচির ইসলামিয়া বিজ্ঞান কলেজ থেকে এইচএসসি পাশ করেন। করাচি বিশ্ববিদ্যালয়ে আন্তর্জাতিক সম্পর্ক বিভাগে অধ্যায়ন কালে সেনাবাহিনীতে যোগ দেন, ১৯৬৬ সালে কশিমন লাভ করেন এবং ১৯৭১ সাল পর্যন্ত তিনি শিয়ালকোটে ছিলেন।